Bragerevyen

Bragerevyen er en av Norges eldste skolerevyer.   

Revyen arrangeres på Kongsbakken videregående skole i Tromsø. Revyen hadde sin første premiere 1. januar 1930 på skolens tegnerom. Den seinere forfatteren og historikeren Nils Ytreberg henvendte seg til en av pikeklassene ved Tromsø Offentlige Høgre Allmennskole, som seinere skiftet navn til Kongsbakken videregående skole, med forespørsel om å lage underholdningskabaret. Forestillingen skulle være til inntekt for avisen Tromsøs årlige lotteri, "Julegrisen", som da hadde 10-årsjubileum. Siden den gang har revyen vært satt opp i juleferien hvert eneste år, unntatt et år da rektoren på skolen nektet elevene å gjennomføre revyen. Revyen ble også satt opp i krigsårene, men da under streng sensur av okkupasjonsmakten. Bragerevyen er en av landets eldste amatørrevyer, og en av landets aller eldste amatørrevyer med kontinuerlige oppsetninger.

Kongsbakken skole har siden slutten av 1800-tallet hatt et studentsamfunn med navnet Bragesamfunnet. De var de første til å arrangere revyen, men etter hvert som Bragesamfunnet gikk i oppløsning, besto revyen og har vart helt frem til i dag. Da revyen skulle få navn, ble ikke elevene enige om den skulle hete Bragerevyen eller Bragiaden. Revyen skifter derfor navn annen hvert år. Oddetallsår blir revyen hetende Bragiaden, mens den i partallsår heter Bragerevyen.

Bragerevyen arrangeres helt og holdent av elevene på skolen. Tidligere elever og andre revyengasjerte i byen fungerer som frivillige instruktører. Svært mange kulturarbeidere, musikere og skuespillere hadde sin første sceneopptreden på revyene i Tromsø. Blant bragianere som nå jobber innen kultur, kan det nevnes: Espen Lind, Kristian Fr. Figenschow jr. Ketil Høegh, Nils Johnson, Guri Johnson og Finn Arve Sørbøe. Bragerevyen vant kåringen av Årets tromsøværing i 2007. «Bragerevyen 2012: Tatt av Brage» fikk en positiv mottakelse fra lokalbefolkningen, og en av lokalavisene belønnet revyen med terningkast 6.

8. juli 2017 ble Bragerevyen norgesmester i revy, samt tildelt publikumspris, under NM i revy med stykket "Rett fra Fettlørva".

År for år 
 Bragiaden 1947 het Comeback!
 Bragerevyen 1956 het I siste liten!
 Bragiaden 1959 het Sic transit gloria Tromsøs
 Bragerevyen 1962 het Trådløs
 Bragiaden 1963 het Storbyliv
 Bragerevyen 1964 het Gamle tomter
 Bragiaden 1965 het Smiliaden av Homer
 Bragerevyen 1966 het Hjælp - Nå brager det løs
 Bragiaden 1967 het TVert i mot, en samfunnshysterisk TV-spøk
 Bragerevyen 1968 het Cantilopopetel
 Bragiaden 1969 het Sånn-JA
 Bragerevyen 1970 het Frekkasseen Jeg er ingen sektor... men insisterer De så...
 Bragiaden 1971 het Jan Noir
 Bragerevyen 1972 het Love sorry
 Bragiaden 1973 het Atter på ny
 Bragerevyen 1974 het Jubel(anten)
 Bragiaden 1975 het ChowChow
 Bragerevyen 1976 het Kosm(ed)os(s)
 Bragiaden 1977 het Næmmenæ
 Bragerevyen 1978 het Nå Brager det løs
 Bragiaden 1979 het Men søttini
 Bragerevyen 1980 het Jubel, æ?
 Bragiaden 1981 het Bra'genial
 Bragerevyen 1982 het Bragen derpå
 Bragiaden 1983 het Kongsbragen
 Bragerevyen 1984 het Bragevisjoner - en galleforestilling
 Bragiaden 1985 het Bra'gemen
 Bragerevyen 1986 het Bra'gebrocken
 Bragiaden 1987 het Bragsuccess - kæm sa det?
 Bragerevyen 1988 het Når teppet fallera
 Bragiaden 1989 het Abrakabrage
 Bragerevyen 1990 het Fallosomhalsen
 Bragiaden 1991 het Tøff Effekt
 Bragerevyen 1992 het Nye Bragder
 Bragiaden 1993 het På bortebane
 Bragerevyen 1994 het Jungeltelebragen
 Bragiaden 1995 het Revy til 1000
 Bragerevyen 1996 het Nattinitti
 Bragiaden 1997 het Høy puls
 Bragerevyen 1998 het Gjør Gudene Gale
 Bragiaden 1999 het Bare Brage Beveger Stjernene
 Bragerevyen 2000 het Millænnium
 Bragiaden 2001 het TV Brage - Se hva som skjer
 Bragerevyen 2002 het Brage får toilltak
 Bragiaden 2003 het Revyenes Herre Bragerevyen 2004 het Bragen derpå Bragiaden 2005 het 75 år - en bragd Bragerevyen 2006 het Verdens Nordligste Brageri Bragiaden 2007 het No Brage det Laus Bragerevyen 2008 het Bragenismen - bare den artigste overleve Bragiaden 2009 het Viva la Brage Bragerevyen 2010 het Gratulere med Bragen! Bragiaden 2011 het En god Bragefølelse - feat. Lady Braga & Brage Against the Machine Bragerevyen 2012 het Tatt av Brage Bragiaden 2013 het God Brage & Godt Nyttår! Bragerevyen 2014 het Og størst av alt e Brage Bragiaden 2015 het Med Brask og Brage
 Bragerevyen 2016 het Grip Bragen!
 Bragiaden 2017 het En Gresk Bragedie!
Bragerevyen 2018 het Hva Skjer'a Bragera?
Bragiaden 2019 Ære Være Brage I Det gøyeste
Bragerevyen 2020 het Mot Bragnarok''
Bragiaden 2021 het En maskerade

Kultur i Tromsø
Skolerevy